## La Ciutat de les Arts i les Ciències obri la inscripció per a l’escola d’estiu 2025

*** L’activitat, dirigida a alumnat de 3r d’Infantil a 6t de Primària, es faràde dilluns a divendres en tres torns, del 23 de juny a l’11 de juliol**

La Ciutat de les Arts i les Ciències ha preparat un ampli programa educatiu per a la seua escola d’estiu en les instal·lacions de l’Hemisfèric, el Museu de les Ciències, l’Oceanogràfic, el Palau de les Arts i CaixaForum València. Des de hui està oberta la [inscripció](https://cac.es/web/escuela-de-verano/#inscripcion): el primer torn serà la setmana del 23 al 27 de juny, el segon torn del 30 de juny al 4 de juliol i el tercer torn del 7 a l’11 de juliol de 2025.

Dirigida a estudiants de 3r d’infantil a 6t de primària, l’activitat es farà durant cinc dies amb un programa dissenyat perquè els grups participants es divertisquen mentres aprenen amb jocs, gimcanes, exposicions i experiments científics. Per a una millor adaptació es formaran dos equips: un de 5 a 8 anys i un altre amb edats compreses entre els 9 i 12 anys, aproximadament.

L’escola inclou la visita a tots els recintes que integren la Ciutat de les Arts i les Ciències, és a dir, el Museu de les Ciències, que compta amb les noves exposicions ‘Leonardo. 500 anys de Geni’ i ‘Metamorfosi’, l’Hemisfèric, el Palau de les Arts, l’Oceanogràfic i CaixaForum València, espais en els quals els equips faran diverses activitats i tallers educatius. També es farà una eixida a la platja del Saler per a participar en la solta de tortugues recuperades en l’Oceanogràfic.

Les persones interessades poden [consultar ací tota la informació](https://cac.es/web/escuela-de-verano/).

Fecha: 07/04/2025